Светослав Иванов
Колко е нежно да бъда със тебе…

chitanka.info

Колко е нежно да бъда със тебе…

Гълъбите кацат наблизо

и се преструват, че са дошли за солети…

Катеричката се усмихва свенливо

и с опашката си крие очите…

Паркът замира, и става тихо — сякаш е църква

Бабите ни гледат, и се кръстят, и молят.

Искам да вярвам, че те ни обичат,

защото и аз те обичам… А те ни проклинат.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.